Tabanidae

Tabanidae (a Tabano, nomine generico) sunt familia insectorum ordinis Dipterorum. Saepe sunt magnae et agiles volatu, et feminae alia animalia, ut pecus, equos, hominesque, mordent ut sanguinem sugant. Malunt in sole volare, tenebras umbramque fugientes, nocte inertes. Per orbem terrarum, praeter paucas insulas et regiones polares, habitant.

 De nomine 
In antiquitate hoc insectum tabanus, asilus, vel oestrus appellabatur, et apud Graecos οἶστρος vel μύωψ. Vergilius sic tabanos descripsit:
est lucos Silari circa ilicibusque virentemplurimus Alburnum volitans, cui nomen asiloRomanum est, oestrum Grai vertere vocantes,asper, acerba sonans, quo tota exterrita silvisdiffugiunt armenta.Vergilius, Georgica 3.146–150.

Quae Maurus Servius Honoratus et alius commentator sic intrepretati sunt:
OESTRVM GRAI VERTERE VOCANTES: 'vertere' ex soni similitudine ὀνοματοποιίαν fecere: non enim possumus accipere, ex latina lingua mutavere, cum constet graecam primam fuisse. οἶστρος autem graecum est: latine asilus, vulgo tabanus vocatur. CVI NOMEN ASILO ut "cui Remulo cognomen erat". {OESTRVM GRAI VERTERE V. quomodo 'Grai vertere', cum omnia, quae latina sunt, a graeca ratione descendant? solvit quaestionem: Graeci cum myopem primo dixerint, displicuit nomen, quia proprium non erat: oestrum dixerunt, hoc est quia furiam oestrum vocant; dividit enim furia armenta, cum ab eo stimulantur. latine vero hoc animal tabanus dicitur.}Servius, In Vergilii Georgicon libros 3.148.

Haec nomina antiqua pro variis generibus ursurpata sunt, quae sunt Tabanus (genus), Asilus (genus) (familia Asilidarum), ac Oestrus (genus) (familiae Oestridarum).

 Notae 

 Nexus externi 

 Parasitic Insects, Mites and Ticks: Genera of Medical and Veterinary Importance, liber apud Wikibooks

Categoria:Diptera